Document ID: 32009D0310

KOMMISSIONENS BESLUTNING
af 2. april 2009
om godkendelse af anmodninger fra Cypern, Malta, Østrig, Rumænien og Slovakiet om dispensation fra forpligtelsen til at opstille en åleforvaltningsplan i henhold til Rådets forordning (EF) nr. 1100/2007
(meddelt under nummer K(2009) 2231)
(Kun den græske, den maltesiske, den rumænske, den slovakiske og den tyske udgave er autentiske)
(2009/310/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1100/2007 af 18. september 2007 om foranstaltninger til genopretning af bestanden af europæisk ål (1), særlig artikel 3, stk. 3, og
ud fra følgende betragtninger:
(1)
Ved forordning (EF) nr. 1100/2007 fastsættes der rammebestemmelser for beskyttelse og bæredygtig udnyttelse af bestanden af europæisk ål i EF-farvande og i kystlaguner og strandsøer, vandløbsmundinger og vandløb og dermed forbundne indre vandveje i medlemsstaterne.
(2)
Ifølge artikel 2 i forordning (EF) nr. 1100/2007 skal medlemsstaterne identificere og fastlægge de individuelle vandløbsoplande på deres nationale territorium, som udgør naturlige levesteder for den europæiske ål. For hvert ålevandløbsopland skal medlemsstaterne opstille en åleforvaltningsplan.
(3)
Ifølge artikel 3, stk. 1, i forordning (EF) nr. 1100/2007 kan en medlemsstat blive fritaget for forpligtelsen til at opstille en åleforvaltningsplan, hvis der gives en fyldestgørende begrundelse for, at vandløbsoplande eller maritime farvande på dens territorium ikke udgør naturlige levesteder for den europæiske ål. Medlemsstaterne skal sende Kommissionen en anmodning om fritagelse. Anmodningen skal godkendes af Kommissionen på basis af en teknisk og videnskabelig vurdering foretaget af Den Videnskabelige, Tekniske og Økonomiske Komité for Fiskeri eller andre relevante videnskabelige organer.
(4)
Cypern, Malta, Østrig, Rumænien og Slovakiet har sendt Kommissionen anmodninger om fritagelse for forpligtelsen til at opstille en åleforvaltningsplan med fyldestgørende begrundelser.
(5)
Det Internationale Havundersøgelsesråd (ICES) har givet Kommissionen en teknisk og videnskabelig vurdering af anmodningerne.
(6)
Ifølge ICES-vurderingen kan de vandløbsoplande og maritime farvande, der er omfattet af ovennævnte anmodninger om fritagelse, ikke identificeres og fastlægges som naturlige levesteder for den europæiske ål efter forordning (EF) nr. 1100/2007.
(7)
Derfor bør de pågældende medlemsstater under henvisning til artikel 3, stk. 1, i forordning (EF) nr. 1100/2007 fritages for forpligtelsen til at opstille åleforvaltningsplaner.
(8)
Foranstaltningerne i denne beslutning er i overensstemmelse med udtalelse fra Komitéen for Fiskeri og Akvakultur -
VEDTAGET FØLGENDE BESLUTNING:
Artikel 1
Følgende medlemsstater er fritaget for forpligtelsen til at opstille en åleforvaltningsplan i henhold til forordning (EF) nr. 1100/2007:
a)
Cypern
b)
Malta
c)
Østrig
d)
Rumænien
e)
Slovakiet.
Artikel 2
Denne beslutning er rettet til Republikken Cypern, Republikken Malta, Republikken Østrig, Rumænien og Den Slovakiske Republik.
Udfærdiget i Bruxelles, den 2. april 2009.

Labels: 3
18
6